钦定古今图书集成/理学汇编/文学典/第005卷 > 邵博闻见后录 > 《苏文类国策》
## 钦定古今图书集成/理学汇编/文学典/第005卷 > 邵博闻见后录 > 《苏文类国策》

东坡中制科，王荆公问吕申公：“见苏轼制策否？”申公
称之。荆公曰：“全类战国文章，若安石为考官，必黜之。”
故荆公后修《英宗实录》，谓苏明允有战国纵横之学
云。老苏云：“学者于文用引证，犹讼事之用引证也。既
引一人，得其事，则止矣。或一人未能尽，方可他引。”